**Budapest I.ker Battyhány Lajos Általános Iskola**

**Öko-beszámoló**

**2021-22. tanév**

Ökoiskola munkacsoport tagjai:

Vezető: Oroszné Nagy Katalin

Helyettes: Szőts Álmos-a vezető távollétében a vezetői feladatokat látta el

Tagok: Baranyai Dóra

 Bozsó Tünde

 Bártfai Zsuzsa

 Major Tímea

 Mezei Mónika

 Pásztorné Mózes Zsuzsanna

 Pongó Viktória

 Széles Enikő

 Török Ildikó

 Vigh Andrea

2021. szeptember 01-től iskolánk jogosult az Öko-iskolai cím viselésére.

A munkatervben vállalt feladatok nagy része megvalósult, annak ellenére, hogy a vezető hiányzott, természetesen az ő távollétének nem kell befolyásolnia a feladatkiosztás szerinti megvalósulást.

A munkatervben vállalt célkitűzéseinek megfeleltünk a különböző tanórák keretében (pl. Hon-és népismeret, Környezetismeret, Természettudomány, Földrajz, Etika, Osztályfőnöki, Magyar ).

Feladatok megvalósulása:

Osztályonként az idén is gyűjtöttünk kupakot és a megfelelő szelektívgyűjtőbe elhelyeztük.

A szelektív papír hulladékgyűjtő kukák állapota viszont már ellégé elnyűtt, ezért a féléves beszámolóban is javasolt cserét továbbra is támogatjuk. Lehetőleg már szeptember 1-től. A kibővített konténer kérésünkre még nem válaszolt az FKFV, újra fel kell vennünk velük a kapcsolatot.

Továbbra is részesei vagyunk az Iskolagyümölcs programjának, az osztályok a szerves hulladékot a komposztálóba gyűjtötték. Amit az iskolakert gondozásához hasznosíthatunk.

A tanév folyamán a Jeles-napokról megemlékeztünk az alsó és felsős évfolyamokon is. A tavaszi időszakban kiemelten a Víz Világnapjával foglalkoztunk. Plakátok készültek (angolul is-team tanítás) és alsóban osztályszinten a témához kapcsoló beszélgetésekkel is felhívtuk a figyelmét a gyereknek a víz fontosságára.

A következő a Föld Napja volt, amit iskolaszinten ünnepeltünk, osztályonként kirándulásokkal és beszélgetésekkel a témában a fenntarthatóság jegyében.

A Méhek Napja és a Madarak Fák Napja szintén kiemelt figyelmet kapott, a Föld jövője miatt.

Az Ökofaliújságon is visszaköszöntek az ehhez kapcsolódó gyerekmunkák.

Szintén tavaszi program volt a Fenntarthatósági- és a Pénzügyi Témahét megrendezése, amelyet osztályonként választottak az osztályfőnökök és témákat vagy külső vagy belső program keretében dolgozták fel.

A legfontosabb ehhez kapcsolódó esemény az alsós osztályokban „van, akinek, szemét van akinek egy új ötlet” eszme megvalósításaként fantáziadús alkotásokat hoztak létre, amelyet egy iskolai szintű kiállítást rendeztek. Minden gyerek és felnőtt megcsodálta és ki is próbálhatta a remek alkotásokat. Még egy versenyfeladatlapot is készítettek! Dicséret érte!!

Szintén nagyon dicséretes a két első osztály és az ötödik évfolyam hozzáállása a fenntarthatósághoz. Élménnyé teszik a tanítónénik a gyerekek számára az iskolakertben a magról és palántáról való zöldségnevelést. Amibe beletartozik, hogy gondozzák is amit elültettek. Így végig kísérhették a tanulók egy tenyészidőszak folyamatát. Környezet, technika és osztályfőnöki órákon is sokat foglalkoznak az energiatakarékosság, a madarak gondozása, védelme (pl.neylon zacskó felhasználás csökkentése) és a vegyszermentes takarítás fortélyaival.

Az iskolakert gondozását, veteményezést, locsolást nem csak az osztályok, hanem a Zöld Műhely tagjai is nagy lelkesedéssel végezték. Az iskolakertbe ültetett növények nyáron is gondozásra szorulnak.

A hatodik évfolyam tanulói technika órán Rovar Hotelt készítettek, amelyet el is helyeztünk az iskolakertben. Reméljük sok lakója lesz.

Tanév végén megvalósult a tervezett Erdei Iskola program az 5-6. évfolyamon. A gyerekek nagyon élvezték a természet közelségét.

Szőts Álmos kollégánk remek közreműködésével partnerintézményként az ELTE hallgatói a felsőtagozaton előadásokat tartottak öko-témakörben.

Amit az idén nem tudtunk megvalósítani, de nagyon fontos lenne: az Energiaőrség ötletét kivitelezni. Osztályonként és hetente váltásban két-két diák felügyelné az osztálytermi és folyosói energiafelhasználást és a szelektív hulladéktárolók állapotát és a mosdók állapotát a vízhasználat szempontjából. Saját kitűzőt kapnának! Ez lehetne az osztályonkénti verseny egyik pontszáma is (például pontozhatnának és a munkájukat is lehetne értékelni).

Továbbra is cél a papírfelhasználás tudatos csökkentése.

Köszönet a kollégáknak lelkiismeretes munkájukért!

Budapest, 2022. 06. 24.

 Oroszné Nagy Katalin

 ÖKO-munkacsoport vezető

